Oficiālais Vēstnesis L 123 , 27/04/2004 Lpp. 0111 - 0112



Komisijas Lēmums (2004. gada 26. aprīlis), ar ko apstiprina ārkārtas rīcības plānus putnu gripas un Ņūkāslas slimības kontrolei (izziņots ar dokumenta numuru C(2001) 1517) (Dokuments attiecas uz EEZ) (2001/402/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu, un jo īpaši tā 2. panta 3. punktu, ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu, un jo īpaši tā 21. pantu, ņemot vērā Padomes 1992. gada 19. maija Direktīvu 92/40/EEK, ar ko ievieš pasākumus putnu mēra apkarošanai Kopienā [1], un jo īpaši tās 17. panta 4. punkta otro daļu, ņemot vērā Padomes 1992. gada 14. jūlija Direktīvu 92/66/EEK, ar ko ievieš Kopienas pasākumus Ņūkāslas slimības kontrolei [2], un jo īpaši tās 21. panta 4. punkta otro daļu, tā kā: (1) Ar Komisijas 2004. gada 26. janvāra Lēmumu 2004/102/EK, ar ko apstiprina ārkārtas rīcības plānus putnu gripas un Ņūkāslas slimības kontrolei [3], šie ārkārtas rīcības plāni ir apstiprināti esošajām dalībvalstīm. (2) Čehija, Igaunija, Kipra, Latvija, Lietuva, Ungārija, Malta, Polija, Slovēnija un Slovākija ir iesniegušas apstiprināšanai ārkārtas rīcības plānus putnu gripas un Ņūkāslas slimības kontrolei. (3) Šie ārkārtas rīcības plāni atbilst Direktīvā 92/40/EEK un Direktīvā 92/66/EEK paredzētajiem kritērijiem un, tos regulāri papildinot un efektīvi īstenojot, šie plāni ļauj sasniegt vēlamo mērķi. (4) Tādēļ jāapstiprina jauno dalībvalstu iesniegtie plāni. Skaidrības labad šajā lēmumā jāapstiprina arī esošo dalībvalstu ārkārtas rīcības plāni. (5) Lēmums 2004/102/EK tādēļ jāatceļ un jāaizstāj ar šo lēmumu. (6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants 1. Ārkārtas rīcības plāni putnu gripas un Ņūkāslas slimības kontrolei, ko iesniegušas pielikumā uzskaitītās esošās dalībvalstis, ir apstiprināti. 2. Ārkārtas rīcības plāni putnu gripas un Ņūkāslas slimības kontrolei, ko iesniegušas pielikumā uzskaitītās jaunās dalībvalstis, ir apstiprināti. 2. pants Šā lēmuma 1. panta 2. punkta noteikumu piemēro saskaņā ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu un no minētā līguma spēkā stāšanās dienas. 3. pants Lēmumu 2004/102/EK atceļ. 4. pants Šis lēmums ir adresēts dalībvalstīm. Briselē, 2004. gada 26. aprīlī Komisijas vārdā — Komisijas loceklis David Byrne [1] OV L 167, 22.6.1992., 1. lpp. Direktīvā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.). [2] OV L 260, 5.9.1992., 1. lpp. Direktīvā jaunākie grozījumi izdarīti ar Regulu (EK) Nr. 806/2003. [3] OV L 30, 4.2.2004., 22. lpp. -------------------------------------------------- PIELIKUMS Šā lēmuma 1. pantā minētās esošās un jaunās dalībvalstis Kods | Valsts | AT | Austrija | BE | Beļģija | CY | Kipra | CZ | Čehija | DE | Vācija | DK | Dānija | EE | Igaunija | EL | Grieķija | ES | Spānija | FI | Somija | FR | Francija | HU | Ungārija | IE | Īrija | IT | Itālija | LV | Latvija | LT | Lietuva | LU | Luksemburga | MT | Malta | NL | Nīderlande | PL | Polija | PT | Portugāle | SE | Zviedrija | SI | Slovēnija | SK | Slovākija | UK | Apvienotā Karaliste | --------------------------------------------------